Държавен вестник, бр. 58, 2024 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  58
ството на културата съгласно чл. 80, 83 и по реда 
на чл. 84 от ЗКН.
Всички изкопни дейности се извършват под 
наблюдението на археолог при условията на 
чл. 161, ал. 2 от ЗКН.
Определените граници и предписания за 
опазване на територията на археологическата 
недвижима културна ценност „Алмус – ранно- и 
късноримски кастел; ранновизантийско укрепено 
селище и некропол“, гр. Лом, община Лом, област 
Монтана, да бъдат отразени в КККР на гр. Лом 
съгласно изискванията на чл. 79, ал. 6, както и в 
общите и подробни устройствени планове.
3. Основни съображения за издаване на акта:
С п исма на НИНК Н с вх. № 33- 0 0 -
260/13.04.2022 г. и № 33-00-15/10.03.2023 г., при­
ложение към писмо № 33-00-161/10.03.2023 г., 
с което са внесени окончателни текстови и 
графични материали по чл. 29, ал. 3 от Наредба 
№ 3 от 10.07.2019 г., директорът на НИНКН внася 
в Министерството на културата предложение 
по чл. 64 от ЗКН и протокол от 18.03.2019 г. на 
междуведомствената комисия, назначена със За­
повед № РД-9К-61 от 15.03.2019 г. на министъра 
на културата, са посочени следните мотиви за 
предложението:
Кастелът и некрополът са включени в базата 
данни на Автоматизираната информационна сис­
тема „Археологическа карта на България“ (АИС 
АКБ), както следва: „Античен град Алмус“ – рег. 
картон № 2900006, „Античен некропол“ – рег. 
картон № 2900007 и рег. картон № 2900008.
„Античен град Алмус“, община Лом, област 
Монтана, е включен в списъка на обектите, които 
формират сериен обект „Граници на Римската 
империя – Дунавски лимес в България“, под името 
„Античен град Алмус (Almus) и римски некро­
пол“, вписан в Индикативната листа за световно 
културно и природно наследство на Република 
България на ЮНЕСКО, като „Frontiers of the Roman 
Empire – Danube Limes of Bulgaria – UNESCO 
World Heritage Center“ от 1.11.2016 г.
Според данните от археологическите проучва­
ния недвижимите културни ценности „Античен 
град Алмус“ и „Античен некропол“, гр. Лом, 
община Лом, област Монтана, са културно и 
хронологически синхронни. Поради това и пред­
ложението на междуведомствената комисия е 
двата обекта да бъдат обединени в археологиче­
ска недвижима културна ценност (АНКЦ) под 
името „Алмус – ранно- и късноримски кастел; 
ранновизантийско укрепено селище и прилежащ 
некропол“, гр. Лом, община Лом, област Монтана, 
с категория „национално значение“.
Обитаването на Алмус се отнася към римска­
та, късноримската и ранновизантийската епоха 
(I – VI в.). В Алмус се локализира един от малкото 
ранноримски лагери по Долен Дунав, който се от­
кроява като най-запазен в днешна Северозападна 
България. Откриваните материали от римското 
селище (II – III в.) са с представителен характер, 
които отразяват неговата значимост в границите 
на Монтанското регио, както и разположението 
в Алмус на най-северозападната Долномизийска 
порториа (митница).
Некрополът е проучен през 1965 г. при стро­
ежа на градския диспансер, когато са разкрити 
зидани римски гробници от градския некропол 
на античния Алмус.
В кастела пo археологически път са проучени 
западната крепостна стена и прилежаща към нея 
казармена сграда. Алмус е разположен насред 
днешния кв. Калетата в град Лом, като леко се 
извисява на десния бряг на р. Дунав, при устието 
на р. Лом. Основан е от римляните около първата 
половина на I в. Счита се, че името произлиза 
от реката. Сведения за Алмус се съдържат в 
Певтингеровата карта, Итинерарий Антониниана, 
Нотициа Дигнитатум, съчиненията на Проко­
пий „За постройките“ и Йорданес в „Гетика“. 
Според Прокопий Алмус е стеснен и направен 
непревземаем за неприятелите при император 
Юстиниан (527 – 565). Алмус е обозначен и върху 
някои западноевропейски карти от XVI – XVIII в. 
Чрез археологически разкопки са проучени 
70 м от западната крепостна стена на кастела 
и западната порта. Зидовете са широки 2,2 м, с
обща дължина 200 м. Крепостта е имала фор­
мата на неправилен петоъгълник, с кръгли кули 
в ъглите и е затваряла 41 дка. Фортификацията 
датира от края на III или началото на IV в. Наред 
с находки от античната и късноримската епоха 
археологическите проучвания разкриват следи от 
обитаване на хълма през Ранното средновековие. 
При разкопките са открити и византийски фолиси 
(корубести монети) от XII и XIII в., както и мно­
жество материали, свързани с късноосманския и 
съвременния период. След VI в. Алмус вече не се 
споменава в писмените извори. За първи път Лом 
е споменат като паланка в началото на XVIII в.
Обектът е перспективен за социализация 
поради разположението си в централната част 
на град Лом. Археологическите проучвания на 
античния кастел и ранновизантийско укрепено 
селище Алмус разкриват структури, които са с 
висока експозиционна и научна стойност.
Заповедта да се впише в Националния публичен 
регистър на недвижимите културни ценности към 
Националния институт за недвижимо културно 
наследство.
Пълният текстови и графичен материал за 
обекта по т. 1, приложение към настоящата запо­
вед, се съхранява в Националния документален 
архив на Националния институт за недвижимо 
културно наследство. Достъпът до него се осъ­
ществява чрез регистъра по чл. 68 от ЗКН към 
Националния институт за недвижимо културно 
наследство.
Настоящата заповед да се обнародва в „Дър­
жавен вестник“ съгласно чл. 65, ал. 2 от ЗКН.
На основание чл. 72, ал. 1 от Административ­
нопроцесуалния кодекс (АПК) заповедта да се 
съобщи по реда, по който е направено уведом­
лението по чл. 66 от АПК, чрез публикуване на 
интернет страницата на Община Лом и Минис­
терството на културата.
Заповедта може да се обжалва по реда на АПК 
пред Административния съд – София-град, в ед­
номесечен срок от съобщението за издаването є.
За министър:
Ч. Георгиев
4197